Apstiprināts

AS ,,Daugavpils satiksme”

Iepirkuma komisijas sēdē

2016.gada 7. novembrī

**Iepirkuma identifikācijas Nr**.:ASDS/2016/71/KF

**Nosaukums:**„Daugavpils pilsētas tramvaju līnijas pārbūve posmos Vienības iela - Stacijas iela, Parādes iela - Cietoksnis un 18.Novembra un Ventspils ielu krustojumā”

A un B daļa

**Atbildes Nr.13**

**uz ieinteresēto piegādātāju jautājumiem**

AS ,,Daugavpils satiksme’’ Iepirkuma komisija skaidro:

*1.Jautājums :*

Iepirkuma nolikuma 3.3.2.2.apakšunktā ir noteikts, ka “izbūvēto, rekonstruēto vai renovēto sliežu ceļu kopgarums ir ne mazāks par 4,8 km.” Lūdzam precizēt, vai par iepirkuma nolikuma 3.3.2.2.apakšpunkta kvalifikācijas prasībām atbilstošu tiks uzskatīts, ja 4,8 km tiks iegūti saskaitot abu 3.3.2.punktā prasīto pieredzes objektu sliežu ceļu garumus?

*Atbilde uz 1. jautājumu*

Jā pretendents būs atbilstošs, ja Pretendentam ir iepriekšējo 5 (piecu) gadu laikā iegūta pieredze vismaz divu tramvaja sliežu ceļu vai dzelzceļa sliežu infrastruktūras būvobjektu realizācijā, kuri normatīvajos tiesību aktos noteiktajā kārtībā nodoti ekspluatācijā, kur kopumā izbūvēto, rekonstruēto vai renovēto sliežu ceļu kopgarums ir ne mazāks par 4,8 km.

*2.Jautājums:*

Iepirkuma nolikuma 3.3.5.1.1.apakšunkta 2.daļāir noteikts, ka “izbūvēto, vai pārbūvēto vai atjaunoto sliežu ceļu garums ir ne mazāks par 4,8 km.” Lūdzam precizēt, vai par iepirkuma nolikuma 3.3.5.1.1.apakšpunkta 2.daļas kvalifikācijas prasībām atbilstošu tiks uzskatīts, ja 4,8 km tiks iegūti saskaitot abu 3.3.5.1.1.punktā prasīto pieredzes objektu sliežu ceļu garumus.

*Atbilde uz 2. jautājumu*

Jā Galvenais (atbildīgais) būvdarbu vadītājs būs atbilstošs, ja tam iepriekšējo 5 (piecu) gadu laikā ir iegūta pieredze sliežu ceļu izbūves, pārbūves (rekonstrukcijas) vai atjaunošanas (renovācijas), būvdarbu vadībā (kā atbildīgajam būvdarbu vadītājam), vismaz 2 (divos) objektos, kur kopumā izbūvēto, vai pārbūvēto vai atjaunoto sliežu ceļu garums ir ne mazāks par 4,8 km. Pieredzi apliecinošajiem būvdarbiem ir jābūt pilnībā pabeigtiem un objektiem ir jābūt nodotiem ekspluatācijā.

Iepirkumu komisija